У гэты ракавы дзень 6 чэрвеня 1944 года, калі немцы вырашылі шчыльным ланцугом прасачыць балота, каб ачысціць яго ад партызанаў, якія нейкім чынам не здолелі прыяднацца да асноўных сілаў, прабіць блакаднае кальцо ды сысці ў напрамку Новага Пагоста. Відаць, з самалёта быў заўважаны рух каля хаты Альшэўскага і перададзены мэтаўказанні на батарэю. Першы ж артылерыйскі залп накрыў цэль – адзін са снарадаў трапіў проста ў хату, разбурыў яе ды падпаліў. Гаспадыні Елізавеце параніла кісць рукі. Зрабіўшы перавязку і наспех сабраўшы харчы, гаспадыня і дзеці накіраваліся ў Куты, на бераг лесу, а Юстын застаўся тушыць пажар. У Куты дайсці яны паспелі да таго, як латышскія войскі на чале з немцамі пайшлі на зачыстку балота.